***МОДЕЛ УГОВОРА ЗА ПАРТИЈУ 2 - –* Осигурање возила**

**УГОВОР О ПРУЖАЊУ УСЛУГА ОСИГУРАЊА ВОЗИЛА**

*Закључен између:*

ОПШТИНСКЕ УПРАВЕ КЛАДОВО, матични број 07213182, ПИБ 100697090, са седиштем у ул. Краља Александра бр. 35 Кладово, коју заступа начелник, Душан Белић, дипломирани правник (у даљем тексту : Осигураник /Наручилац ),

*и*

*................................................................................................*

са седиштем у ............................................, улица .........................................., ПИБ:.......................... Матични број: ........................................

Број рачуна: ............................................ Назив банке:......................................,

Телефон:............................, кога заступа...................................................................

(у даљем тексту: Осигуравач/ Привредни субјект),

*(У случају подношења заједничке понуде, односно понуде са учешћем подизвођача, потребно је навести све понуђаче из групе понуђача односно све подизвођаче).*

**Члан 1.**

Уговорне стране сагласно констатују:

- да је Осигураник/Наручилац, на основу Закона о јавним набавкама ("Службени гласник Републике Србије" број 91/2019 и 92/2023). спровео отворени поступак јавне набавке за набавку услуга – **Осигурање имовине, запослених и возила, ЈН БР 7/2025, реф.бр 405-42/2025-III.**

- да је Осигуравач/Привредни субјект доставио (самосталну/заједничку/са подизвођачем) понуду број \_\_\_\_\_\_\_\_\_\_ (у даљем тексту: Понуда) **за партију бр. 2- Осигурање возила**, а која се налази у прилогу Уговора и саставни је део Уговора.

**Члан 2.**

Предмет овог Уговора је пружање услуге осигурања моторних возила и осигурање лица од последица несрећног случаја (незгоде) у моторним возилима, у свему према понуди Осигуравача /Привредног субјекта која чини саставни део овог Уговора.

**Члан 3.**

Осигуравач/Привредни субјекат прихвата да осигура возила Осигураника/Наручиоца а како је то тражено конкурсном документацијом Осигураника - Наручиоца и прецизирано понудом за набавку означену као ЈН 7/2025, која чини саставни део овог УГОВОРА.

Осигурањем из става 1. овог члана покривени су сви ризици наведени у ставу 1. овог члана, без учешћа осигурника у насталој штети и то: саобраћајна незгода, оштећења проузрокована изненадним термичким или хемијским деловањем споља, пада или удара неког предмета, пожара, удара грома, експлозије, олује, града, снежне лавине, пада снега и леда на возило, пада ваздушне летелице, манифестација или демонстрација, земљотреса уколико је сезмички регистрован, злонамерних поступака или обести трећих лица, намерно проузроковане штете на осигураној ствари ради спречавања веће штете, поплаве, бујице и високе воде, потапања возила, осим експлозије нуклеарне енергије - за моторна возила, ризик од крађе у земљи и иностранству.

Додатним осигурањем од ауто-незгоде осигуравају се стакла, возач, и путници у јавном саобраћају.

**Члан 4.**

Укупна годишња премија за врсте осигурања за Партију 2 из члана 3. Уговора износи \_\_\_\_\_\_\_\_\_\_\_\_\_\_\_\_\_\_\_ динара без пореза на неживотна осигурања од 5%, односно \_\_\_\_\_\_\_\_\_\_\_\_\_\_\_\_\_\_\_\_ динара са порезом. Висина премије не може да се мења осим случају бонуса или малуса код аутоодговорности, и у случају набавке нових возила.

Рок и начин плаћања премије осигурања је по сваком возилу, једнократно, при регистрацији.

Осигураник/Наручилац и Осигуравач/Привредни субјект су сагласни да Осигуравач/Привредни субјект прихвата и преузима у обавезу да осигура и све аутомобиле које Осигураник/Наручилац у току године осигурања купи а на бази претходног писменог обавештења уз додатни обрачун премије и у складу са понудом број Осигуравачa/Привредног субјекта која чини саставни део овог уговора.

**Члан 5.**

Осигуравач/Привредни субјект се обавезује да на дан закључења Уговора или у року од 7 (седам) дана након, достави бланко сопствену меницу као средство обезбеђења за добро извршење посла, која мора бити евидентирана у Регистру меница и овлашћења Народне банке Србије. Бланко сопствена меница треба да буде потписана од стране лица овлашћеног за заступање оригиналним потписом. Уз меницу мора бити достављено уредно попуњено и оверено менично овлашћење – писмо, са клаузулама „без протеста“, на име доброг извршења посла и са назначеним износом од 10% од укупне уговорене вредности без обрачунатог ПДВ-а и потврда о регистрацији менице. Уз меницу мора бити достављен оверени ОП образац и копија картона депонованих потписа, који је издат од стране пословне банке коју понуђач наводи у меничном овлашћењу – писму. У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа.

Ако се у току реализације уговора промене рокови за извршење уговорне обавезе, мора се продужити важење средства финансијског обезбеђења пре истека важећег.

Рок важења средства финансијског обезбеђења за добро извршење посла мора бити најмање **30 (тридесет)** дана дужи од дана истека важности уговора.

У случају да Осигуравач/Привредни субјект не изврши своје уговорне обавезе у свему у складу са закљученим уговором, изврши их делимично, касни са извршењем уговорених обавеза или уколико ангажује као подизвођача, лице које није навео у понуди, Осигураник/Наручилац ће активирати средство финансијског обезбеђења.

Осигураник /Наручилац неће активирати средство финансијског обезбеђења и неће раскинути уговор, уколико понуђач ангажује као подизвођача лице које није навео у понуди, ако би раскидом уговора Купац претрпео знатну штету.

Осигуравач/Привредни субјект може ангажовати као подизвођача, лице које није навео у поднетој понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност Осигураника/Наручиоца. У том случају Осигураник/Наручилац неће активирати средство финансијског обезбеђења.

По извршењу уговорних обавеза Осигуравача/Привредног субјекта, средство финансијског обезбеђења за добро извршење посла ће бити враћено, на захтев Осигуравача /Привредног субјекта.

Осигуравач/Привредни субјект може доставити друго средство финансијског обезбеђења за добро извршење посла (банкарску гаранцију нпр).

**Члан 6.**

Осигураник/Наручилац је дужан да:

* током трајања осигурања обавештава Осигуравача/Привредниог субјекта о свим околностима које утичу на промену ризика који је обухваћен oсигурањем;
* обавести Осигуравача/Привредног субјекта о наступању осигураног случаја.

Осигуравач/Привредни субјект се обавезује да Осигуранику/Наручиоцу пружа правовремену и ефикасну услугу при процени, ликвидацији и исплати насталих штета у скаду са одговрајућим Условима осигурања.

**Члан 7.**

Рок за решавање одштетног захтева након комплетирања потребне документације је \_\_\_\_\_ (биће уписано из понуде) дана. Исплата одштете је одмах након позитивно решеног одштетног захтева. Ако Осигуравач/Привредни субјект не исплати накнаду штете, односно уговорену своту осигурања у законском року, дужан је да Осигуранику/Наручиоцу плати затезну камату од дана падања у доцњу до плаћања, по стопи утврђеној важећим Законом о висини стопе затезне камате.

**Члан 8.**

Осигуравач/Привредни субјект је у дужан накнадити трошкове спасавања осигуране ствари уколико их је било.

**Члан 9.**

У случају промене услова осигурања, за време трајања уговора о осигурању, Осигуравач/Привредни субјект ће примењивати повољније услове осигурања за Осигураника/Наручиоца.

**Члан 10.**

Овај Уговор ступа на снагу даном потписивања од стране овлашћених лица уговорних страна.Овај Уговор се закључује на период од 12 месеци.Измена уговора је могућа само у складу са чланом 160. Закона о јавним набавкама.

Средства за реализацију овог уговора обезбеђена су Законом о буџету за 2025. годину (Финансијским планом за 2025. годину). Плаћања доспелих обавеза насталих у 2026. години, вршиће се до висине одобрених апропријација (средства на позицији у финансијском плану) за ту намену, а у складу са законом којим се уређује буџет за 2026. годину.

**Члан 11.**

Сва питања из основа осигурања која произилазе из уговорног односа решаваће се на основу Услова осигурања и Тарифа премија које доносе надлежни органи Осигуравача – Привредног субјекта и одредаба Закона о облигационим односима.

**Члан 12.**

Све евентуалне спорове у вези овог Уговора, уговорне стране ће покушати да реше споразумно, а ако не постигну споразум, сагласне су да за решавање спора буде надлежан Привредни суд у Зајечару.

**Члан 13.**

Овај Уговор сачињен је у четири (4) истоветних примерка, по два (2) примерка за сваку уговорну страну.

За Осигураника/ Наручиоца За Осигуравача/Привредног Субјекта

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(***(У случају подношења заједничке понуде, односно понуде са учешћем подизвођача, у моделу уговора морају бити наведени сви понуђачи из групе понуђача, односно сви подизвођачи)***

**Напомена:*Овај модел уговора представља садржину уговора који ће бити закључен са понуђачем коме уговор буде додељен.***